Джэсі

**Джэсіка Хо** (, ), больш вядомая як **Джэсі** (; нар. , Кўінз, Нью-Ёрк, ЗША) — амэрыканская рэперка, сьпявачка, аўтарка-кампазытарка і эстрадная артыстка карэйскага паходжаньня. Яна таксама зьяўляецца колішняй удзельніцай гіп-гоп гуртаў Uptown і Lucky J. Зараз Джэсі знаходзіцца пад лэйблам вядомага паўднёвакарэйскага выканаўцы PSY P Nation.

Джэсі дэбютавала ў 2005 годзе ў Паўднёвай Карэі і ў 2006 часова была часткай гіп-гоп гурту Uptown. Пасьля некалькі гадоў перапынку Джэсі вярнулася ў індустрыю ў 2014 годзе як удзельніца гурту Lucky J і працягнула сольную кар’еру. На працягу некалькіх год Джэсі была сола-выканаўцам пад лэйблам YMC Entertainment, але ў 2019 перайшла ў кампанію P Nation і, стаўшы іх першай артысткай, працягвае выступаць у якасьці сола-сьпявачкі. Некаторыя з яе сінглаў сталі пасьпяховымі і занялі месцы ў Top 10 у чарце Gaon Digital Chart. Асабістую папулярнасьць набылі яе трэк «Nunu Nana» і сінгл «Don’t Touch Me», які Джэсі запісала ў якасьці ўдзельніцы гурту Refund Sisters.

Джэсі таксама часта зьяўляецца на розных тэлевізійных шоў. Удзел у шоў *Unpretty Rapstar* у 2015 годзе дапамог сьпявачке набыць папулярнасьць сярод карэйскіх гледачоў. Джэсі спадабалася аўдыторыі сваёй таленавітасьцю і незвычайным вобразам. Яна таксама выступала ў якасьці судзьдзі ў конкурсных шоў *High School Rapper* і *Cap-teen*, і была вядучай у сваім уласным ток-шоў на YouTube з SBS, *Jessi’s Showterview*. Джэсі адметная сваімі выступленьнямі ў праграмах з комікам Ю Чжэ Сокам, такімі як *Running Man* і *Hangout with Yoo*, а таксама нязьменным удзелам ў шоў *Sixth Sense* ().

## Жыцьцяпіс
### Дзяцінства і юнацтва
Джэсіка Хо (карэйскае імя: Хо Хён Джу) нарадзілася 17 сьнежня 1988 году ў Нью-Ёрку, ЗША ў сям’і паўднёвакарэйскіх імігрантаў. На той момант у яе бацькоў ужо было два сына, і дачка стала трэцім і апошнім дзіцём. Джэсі гадавалася ў Нью-Джэрзі і хадзіла ў мясцовую школу да падлеткавага ўзросту. Зь дзяўчынкі часта зьдзекваліся ў школе праз яе расу, але старэйшыя браты заўжды былі побач, каб абараніць сястру, і ўжо пазней Джэсі навучылася самастойна адказваць хуліганам.

У 15 гадоў Джэсі, ідучы за сваёй марай пачаць музычную кар’еру, пераехала ў Паўднёвую Карэю і стала жыць з бабуляй. Там яна пачала сваю адукацыю ў карэйскай школе для замежных студэнтаў — Korean Kent Foreign School. У той жа час Джэсі падала заяўку на праслухоўваньне ў SM Entertainment, адну з найбольш вядомых карэйскіх кампаній, дзе ўжо стажыраваліся яе школьныя сяброўкі — будучыя ўдзельніцы K-pop гурта Girls’ Generation Тыфані Ён і Джэсіка Чон. На працягу нейкага часу пасьля паспяхова пройдзенага праслухоўваньня Джэсі была трэйні ў SM Entertainment, але потым дзяўчына вырашыла пакінуць кампанію, бо лічыла, што іхні музычны стыль ёй не падыходзіць. Джэсіка гадавалася ў Штатах на музыке такіх артыстаў, як Jay-Z, TLC, Biggie, Мэрая Кэры, Ўітні Г’юстан і знаходзілася пад моцным уплывам амерыканскай культуры гіп-гопа, што дазволіла ёй сфармаваць свой унікальны стыль, які не падыходзіў пад стандарты тагачаснай K-pop музыкі.

У 2003 годзе Джэсі пасьпяхова прайшла праслухоўваньне ў Doremi Media і падпісала з лэйблам кантракт.

### 2005—2009: пачатак кар’еры, Uptown і перапынак
У 2005 годзе Джэсі нарэшце дэбютавала ў якасьці сола-выканаўцы. Дэбют адбыўся 1 сьнежня 2005 году зь першым сінгл-альбомам *Get Up*, артыстка ўзяла сабе мянушку Jessica H.O. Джэсі выступіла са сваёй першай песьняй «Get Up» на карэйскім тэлебачаньні, прыняўшы ўдзел у музычнай праграме *Music Bank*. На жаль, дэбют быў няўдалым і не набыў папулярнасьці сярод карэйскіх гледачоў.

У 2006 годзе Джэсі была запрошана ў гіп-гоп гурт Uptown, каб замяніць іх былую вакалістку Юн Мірэ. Удзельнікам гурта спадабаўся дэбют Джэсі й яе голас, таму яны вырашылі паспрабаваць супрацоўнічаць зь ёю. Гурт, ужо з новым складам, дэбютаваў 25 траўня зь пятым студыйным альбомам *Testimony*.

Другі сінгл-альбом сьпявачкі *The Rebirth* быў выпушчаны 15 студзеня 2009 году. Пасьля рэлізу альбома Джэсі ўзяла перапынак і вярнулася ў ЗША.

Перад тым, як Джэсі часова пакінула музычную індустрыю, яна сапраўды старалася прывыкнуць да карэйскай культуры, а яе адаптацыя была вельмі складанай, таму што амерыканская культура ёсьць зусім далёкая ад карэйскай. Праз тое, што сьпявачка не атрымала посьпеху пасьля дэбюту, яна часам была змушаная спаць у саўнах, калі ў яе не было грошаў.

### 2014—2018: вяртанне на сцэну, Lucky J, удзел у ''Unpretty Rapstar'' і рост папулярнасці
У 2014 годзе, пасьля пяцігадовага перапынку, Джэсі вярнулася ў індустрыю ў якасьці ўдзельніцы гіп-гоп гурту Lucky J, разам з рэперам J’Kyun і вакалістам J-Yo. Lucky J дэбютавалі 17 ліпеня з сінглам «Can You Hear Me» пад лэйблам YMC Entertainment. Праз месяц пасьля дэбюта гурт зьявіўся на музычнай праграме Mnet, *Immortal Songs 2*. 31 сьнежня Джэсі сьпела рэп-куплет у супрацоўніцтве са сваёй калегай па лэйблу Ailee і Хёрын з айдал-гурту SISTAR. Яны выступілі з гітом «Bang Bang» на штогадовым музычным шоў MBC *Gayo Daejejeon*.

Са студзеня па сакавік 2015 году Джэсі была часткай першага сэзону *Unpretty Rapstar*, сьпін-офу праграмы *Show Me The Money*. *Unpretty Rapstar* — гэта праграма на выжываньне для рэперак, у якой дзяўчыны спаборнічаюць за магчымасьць удзельнічаць у трэках іншых артыстаў. Джэсі была абраная ў якасьці пераможца другога месца шоў па выніках галасаваньня гледачоў. Пасьля свайго зьяўленьня ў *Unpretty Rapstar* Джэсі прыняла ўдзел у песьне JYP «Who’s Your Mama?», таксама зьявіўшыся ў яго музычным відэа, якое, як і песьня, выйшла ў красавіку 2015. Адразу ж пасьля рэлізу трэк заняў першыя месцы ва ўсіх дзевяці асноўных музычных чартах Карэі.

На працягу 2015 году Джэсі ўдзельнічала ў шматлікіх папулярных шоў, у тым ліку *Running Man* і *Happy Together*. У верасьні артыстка стала ўдзельніцай шоў MBC *Real Man*. 1 верасня было абвешчана яе вяртаньне на сцэну ў якасьці рэперкі ды гіп-гоп выканаўцы. 15 верасня Джэсі выпусьціла першы сольны рэп-сінгл «Ssenunni». Першае жывое выступленьне Джэсі ў ЗША адбылося 16 кастрычніка. Яна выступала ў тэатры Беласка ў Лос-Анджэлесе з гіп-гоп дуэтам Mighty Mouth. Калі выйшла *Unpretty Rapstar 2*, Джэсі зьявілася ў некалькіх эпізодах у якасьці настаўніцы. Яна і Cheetan, пераможца папярэдняга сэзона, былі прадстаўлены ў Unpretty Rapstar выканаўцамі двух трэкаў, выпушчаных Verbal Jint. У сьнежні Джэсі сьпела сваю песьню «Ssenunni» на *Mnet Asian Music Awards*.

У 2016 годзе Джэсі зьнялася ў першым сэзоне папулярнага карэйскага шоў *Sister’s Slam Dunk*. У выніку сьпявачка стала ўдзельніцай праектнага жаночага гурту Unnies. Гурт дэбютаваў 1 ліпеня з сінглам «Sister’s Slam Dunk». У чэрвені сьпявачка зьявілася на Seoul Fashion Week. У жніўні праз свой Instagram Джэсі паведаміла, што гіп-гоп гурт Lucky J быў расфармаваны.

Люты 2017 году пачаўся з удзелу Джэсі ў першым сэзоне шоў Mnet *High School Rapper*, куды сьпявачка была запрошана ў якасьці судзьдзі. У ліпені рэперка вярнулася з другім рэп-сінглам «Gucci», які стаў часткай яе першага міні-альбому *Un2verse*, выпушчанага 13 ліпеня. Альбом выў выпушчаны лэйблам YMC Entertainment, распаўсюджваньнем займалася кампанія LOEN Entertainment. *Un2verse* складаецца з пяці песьняў, тры зь якіх напісаныя і дзьве спрадзюсаваныя Джэсі. Сьпявачка пачала прасоўваньне альбому са свайго вяртаньня на M Countdown, дзе яна сьпела песьню «Gucci», але назва трэку была зьменена на «Чаму?» (хангыль: 굳이), каб пазьбегнуць парушэньня аўтарскіх правоў на тэлебачаньні. Джэсі таксама працягнула выступаць зь сінглам на KBS *Music Bank* 14 ліпеня, *MBC!Music Core* 15 ліпеня й SBS *Inkigayo* 16 ліпеня.

У студзені 2018 году Джэсі падзялілася ў сваём Instagram, што яна разам з Джэем Пакам, Грэем і Чанмо будзе ўдзельнічаць у кампаніі Nike «Just do it» для зімовых Алімпійскіх гульняў, якія праходзілі ў Паўднёвай Карэі. У сакавіку Джэсі прыняла ўдзел у вытворчасьці альбому Money makerz *Maniac* (пры ўдзеле Джэсі і Джэя Пака), у тым жа месяцы рэпер Los выпусьціў трэк «Gyopo Rap» (пры ўдзеле Джэсі, Джэя Пака і G2). 31 сакавіка FlowSik і Джэсі выпусьцілі песьню «All I Need», пра якую яны ўжо раней згадвалі, кажучы, што яны будуць супрацоўнічаць над двума песьнямі. Другая песьня выйшла 4 красавіка пад назвай «Wet’s». 20 красавіка Джэсі зьявілася ў якасьці госьця на канцэрце рэпера Dumbfoundead. 29 красавіка Джэсі зьехала ў Малайзію, каб запісаць праграму MTV *Yo!MTVRaps*, у якой яна выступала ў якасьці вядучай. Шоў выйшла ў эфір на MTV Asia 6 ліпеня. У гэты ж дзень сьпявачка выпусьціла свой шосты й апошні сінгл пад YMC Entertainment, «Down». AOMG Грэй прыняў удзел у вытворчасьці трэку і спрадзюсаваў яго. У траўні 2018 году Джэсі ў супрацоўніцтве з K-рэперамі DoubleK і Microdot запісала трэк «Thorn» (хангыль: 가시), які стаў часткай праекта па збору сродкаў для тых, хто мае ў іх патрэбу.

### 2019-наш час: P Nation, ''NUNA'' і ''Sixth Sense''
У кастрычніку 2018 году кантракт сьпявачкі з YMC Entertainment афіцыйна скончыўся. 24 студзеня 2019 году Джэсі падпісала новы кантракт з лэйблам знакамітага паўднёвакарэйскага выканаўцы PSY P Nation. Яе першы сінгл пад лэйблам «Who Dat B» выйшаў 23 верасьня. «Who Dat B» заняў восьмае месца ў чарце World Digital Songs Sales і 68 месца ў Billboard Korea K-Pop Hot 100. Джэсі таксама запісала яшчэ адзін рэп-сінгл «Drip» разам з Джэем Пакам. Трэк выйшаў 2 лістапада і заняў 16 месца ў чарце World Songs.

4 чэрвеня 2020 году на YouTube-канале Mobidic SBS адбылася прэм’ера новага шоў *Jessi’s Showterview*, вядучай якого стала Джэсі. 30 ліпеня адбыўся рэліз другога міні-альбома сьпявачкі *NUNA* зь сінглам «Nunu Nana» у якасьці галоўнага трэку. «Nunu Nana» заняла другое месца ў гіт-парадзе Gaon Digital Chart, стаўшы яе першым сінглам у дзясятцы лепшых у якасьці сольнага выканаўцы і сольным сінглам з самым высокім рэйтынгам. 14 жніўня было выпушчана музычнае відэа для песьні «Numb».

Джэсі далучылася да акцёрскага складу тэлевізійнага рэаліці-шоў MBC *Hangout with Yoo* ў жніўні 2020 году ў якасьці ўдзельніцы праектнага супергурту Refund Sisters (). Гурт складаецца з Джэсі і яшчэ трох карэйскіх сьпявачак: Лі Хё Ры, Ом Чон Хвы і ўдзельніцы K-pop гурту Mamamoo Хвасы; яны дэбютавалі 10 кастрычніка, выпусьціўшы дэбютны сінгл «Don’t Touch Me». Сцэнічным імем Джэсі для ўдзелу ў праекце стала Ынбі (; ). «Don’t Touch Me» займала першае месца ў чарце Gaon Digital Chart на працягу двух тыдняў. У верасьні 2020 адбылася прэм’ера тэлевезійнага шоў tvN *Sixth Sense*, у якім Джэсі ўзяла ўдзел як частка асноўнага складу вядучых. Менавіта на гэтым шоў яна зноў сустрэлася з комікам Юн Чжэ Сокам, з якім здымалася раней у *Hangout with Yoo*. У чэрвені 2021 і сакавіку 2022 году Джэсі вярталася ў якасьці ўдзельніцы другога ды трэцяга сэзонаў шоў.

17 сакавіка 2021 Джэсі выпусьціла новы сінгл пад назвай «What Type of X (어떤X)». Песьня хутка набыла папулярнасьць сярод карыстальнікаў TikTok. 12 кастрычніка сьпявачка вярнулася зь сінглам «Cold Blooded», які быў створаны ў супрацоўніцтве з конкурсным шоў Mnet для танцавальных груп *Street Woman Fighter*; калектывам было даручана паставіць харэаграфію для песьні, і ў выніку група YGX стала пераможцам. У лістападзе 2021 Джэсі і паўднёвакарэйская сьпявачка Sunmi прынялі ўдзел у рэміксе песьні Эда Шырана «Shivers».

1 красавіка 2022 году P Nation афіцыйна абвясьціла, што Джэсі вернецца з новым сінглам «Zoom» ужо 13 красавіка. Джэсі таксама працягнула ўдзельнічаць у творчасьці іншых артыстаў. 29 красавіка выйшаў дзявяты студыйны альбом PSY з трэкам «GANJI», які той запісаў разам з Джэсі.

10 чэрвеня P Nation пацьвердзіла, што кантракт Джэсі з кампаніяй заканчваецца у гэтым месяцы і зараз яны абмяркоўваюць падаўжэньне кантракту.

## Асабістае жыцьцё
Джэсі вельмі любіць сабак і нават мае хатняга гадаванца па мянушцы Чуі (што магчыма зьяўляецца адсылкай да сусьвету Зорных войнаў).

Тыфані Ён зьяўляецца блізкай сяброўкай Джэсі з таго часу, калі яны вучыліся ў сярэдняй школе. Яны разам удзельнічалі ў некалькіх тэлевізійных шоў, у тым ліку ў *Sister’s Slam Dunk* і двух эпізодах *Tiffany’s Style Show: Heart a Tag*. Сьпявачка таксама сябруе з былой удзельніцай 4minute Хёной, былой удзельніцай SISTAR Хёрын, Хонкі з F.T.Island і Джэксанам Ванам з GOT7.

У 2013 годзе, падчас перапынку сьпявачкі, узьнікла спрэчка аб датычнасьці Джэсі да меркаванага нападу. Неўзабаве пацярпелая зьняла абвінавачваньні супраць сьпявачкі, а сьледства было закрыта.

Па прыбыцьцю ў Карэю сьпявачка зрабіла некалькі плястычных аперацый, пра што пазьней пашкадавала.

## Дыскаграфія

### Міні-альбомы

### Сінгл-альбомы

### Жывыя альбомы

### Сынглы

#### У якасьці вядучага артыста

#### У якасьці запрошанага артыста

#### Калабарацыйныя праекты

### Саўндтрэкі

### Іншыя песьні ў чартах

## Крыніцы